|  |
| --- |
| **Ime i adresa naručioca:**  Otvoreni univerzitet Subotica Doo, Trg cara Jovana Nenada 15, 24000 Subotica  **Naziv tendera**  Istraživanje u oblasti filmske umetnosti i kreiranje video materijala u okviru projekta FILMYing  **Referentni broj:**  HUSRB/1903/33/0102 – TD4  **Datum raspisivanja tenderske procedure** 22/11/2021 |

**Zahtev za ponudu - Usluge**

1. **INFORMACIJE O PODNOŠENJU TENDERSKIH PONUDA**

Predmet ugovora:

Predmet ovog tendera je:

Istraživanje u oblasti filmske umetnosti i kreiranje video materijala u okviru projekta FILMYing

Krajnji rok za podnošenje tenderskih ponuda :

Krajnji rok za podnošenje tenderskih ponuda je **29/11/2021 u 15:00** **časova** [[1]](#footnote-1)

Obaveštenje o dodeli ugovora:

Uspešni ponuđač će biti obavešten o rezultatima evaluacione procedure u pisanoj formi.

Adresa i način podnošenja tenderskih ponuda:

Ponuđači će podneti svoje tenderske ponude koristeći priloženi **obrazac za podnošenje ponuda .** Tendersku ponudu je potrebno podneti u **jednom originalnom primerku.** Naručilac će odbaciti sve ponude ponuđača koji ne koriste propisani obrazac za podnošenje ponuda.

Tenderske ponude moraju biti podnete u zapečaćenim kovertama, koje treba da sadrže sledeće informacije:

* Ime i adresa ponuđača
* Naziv tendera Istraživanje u oblasti filmske umetnosti i kreiranje video materijala u okviru projekta FILMYing
* Referentni broj: HUSRB/1903/33/0102 – TD4
* Rečenicu: "Ne otvarati pre sastanka za otvaranje ponuda"

Tenderske ponude mogu biti dostavljene lično, poštom ili kurirskom službom na sledeću adresu:

Otvoreni univerzitet Subotica Doo, Trg cara Jovana Nenada 15, 24000 Subotica

Podsećajuonuđači da tenderske ponude dostavljene lično naručiocu moraju poštovati kranji, gorenavedeni, rok. U suprotnom, tenderska ponuda će biti automatski odbijena.

1. **TEHNIČKE INFORMACIJE**

Od ponuđača se očekuje da pruže dolenavedene usluge. U svojoj tehničkoj ponudi, ponuđači mogu navesti više detalja o pružanju usluga, u skladu sa dolenavedenim zahtevima.

|  |  |  |
| --- | --- | --- |
| Naziv aktivnosti 1 Istraživanje istorijskih veza u oblasti filmske umetnosti u srpskom delu prekograničnog regiona | | |
| Opis očekivanih rezultata koje je potrebno postići | Potrebni vremenski okvir | Traženi inputi (ako je primenjivo) |
| Istraživanja istorijskih veza u oblasti filmske umetnosti u srpskom delu prekograničnog regiona – reditelji i glumci povezani sa susednim regionom, mapiranje filmskih  lokacija u srpskom delu regiona, saradnja srpskih institucija u oblasti filma sa partnerima iz Mađarske kroz istoriju kao što su: mobilni bioskop, saradnja i razmena iskustava dva filmska centra, filmske škole, filmske koprodukcije itd.  Istraživanje istorijskih veza u oblasti filmske umetnosti u srpskom delu prekograničnog regiona, zajedno sa istraživanjem u mađarskom delu prekograničnog regiona, rezultiraće predstavljanjem zajedničke prošlosti i umetničkog rada i poslužiće za promociju i kao pravac za buduće inicijative i saradnju filmskih profesionalaca i filmskih arhivskih institucija iz prekograničnog regiona.  U cilju stvaranja zajedničkog materijala za prekogranični region – Video knjige, koji će služiti kao vredan materijal za prezentaciju i promociju filmske umetnosti i osnova za buduću zajedničku saradnju regionalnih aktera, potrebno je sprovesti istraživanje u srpskom delu prekograničnog regiona.  **Istraživanje istorijskih veza u oblasti filmske umetnosti u srpskom delu prekograničnog regiona sastojaće se od sledećih elemenata:**  **1. Reditelji i glumci povezani sa susednim regionom**  Ovo istraživanje treba da analizira rad poznatih i manje poznatih srpskih reditelja i glumaca, rođenih u Srbiji ili srpskog porekla koji su tokom karijere radili u Mađarskoj i uticali na mađarsku kinematografiju, kao što je na primer glumac Ivan Petrović, rođen u Novom Sadu sa više od 100 filmova, uključujući mađarsku kinematografiju ili reditelj i scenarista Aleksandar Petrović koji je živeo i radio u Budimpešti i sl. Ovaj segment treba da obuhvati biografije, slike i kratke video materijale filmskih radnika sa akcentom na njihov rad u susednoj zemlji. Istraživanje će obuhvatiti period od kraja 19. veka, kada počinje da se razvija filmska umetnost, tehnički i umetnički, do današnjih dana.  **2. Mapiranje filmskih lokacija u srpskom delu regiona**  Kulturno-istorijske veze dva prekogranična regiona kroz prizmu filmske umetnosti u velikoj meri zavise od geografskih i morfoloških karakteristika Panonske nizije. To je karakteristika koja je odredila ne samo ambijent stvaralaštva, već i celokupno stanište naroda koji žive na datom prostoru. Ovaj ravničarski, nizijski, pustinjski – specifični ambijent, sa svim svojim karakteristikama, inspirisao je filmske stvaraoce od samih početaka kinematografije. Zastupljenost u srpskoj kinematografiji je apsolutno recipročna sa mađarskom kinematografijom. Na primer, poznati filmovi su film A. Petrovića „Umalo da bude propast sveta“, kao i „Skupljači perja“, zatim „Život je lep“ Bore Draškovića, ili iz novije kinematografije „Mehanizam“ od Đorđe Milosavljevića ili „Snežni snegovi” Zoltana Bičkeija. Ova ravničarska sredina, snažno zastupljena u srpskoj kinematografiji, biće predstavljena u novim medijima, audio-vizuelnom delu. Na taj način estetska tradicija doživljava svoj kontinuitet, dajući autohtoni karakter filmovima sa ovih prostora. Kroz istraživanje ovog specifičnog prostora realizovaće se mapiranje konkretnih lokacija, kao potencijalnih filmskih setova. Istraživanje će rezultirati informacijama o nastalim filmovima u ovom podneblju i katalogizacijom reprezentativnih lokacija sa slikama koje se mogu multimedijalno prikazati.  **3. Saradnja srpskih institucija/organizacija u oblasti filma sa partnerima iz Mađarske kroz istoriju**  Ovaj segment istraživanja fokusiraće se na saradnju na nivou filmskih institucija/ organizacija, počev od mobilnog bioskopa Aleksandra i Karla Lifke koji su povezivali prekogranični region početkom 20. veka, saradnje umetničkih akademija i fakulteta filmske umetnosti u Srbiji (gostujući predavači, razmena programa, zajednički projekti i sl.) sa kolegama iz Mađarske u 20. veku do savremene saradnje dva nacionalna filmska centra i filmskih kooprodukcija koje su inicirali srpski producenti. | 2 meseca – do kraja januara 2022 godine | Prethodno iskustvo u sprovođenju istraživanja – minimum jedna referenca |

|  |  |  |
| --- | --- | --- |
| Naziv aktivnosti 2 Izrada video knjige kombinujući prikupljene materijale iz oba dela prekograničnog regiona | | |
| Opis očekivanih rezultata koje je potrebno postići | Potrebni vremenski okvir | Traženi inputi (ukoliko je primenjivo) |
| Izrada video knjige kombinujući prikupljene materijale iz oba dela prekograničnog regiona podrazumeva kreiranje zajedničkog materijala - video book-a/video knjige na bazi prikupljenih video/audio/foto materijala, podataka i dokumenta iz oba dela prekograničnog regiona. Zadatak podrazumeva selekciju sadržaja i prilagođavanje dobijenih materijala i dokumentacije u video format/zapis ili format fotografije i kreiranje video knjige koji sadrži najmanje 50 stranica/slajdova. | Tri i po meseca od završetka prethodne aktivnosti istraživanja – do sredine maja 2022 | Prethodno iskustvo u kreiranju video materijala – minimum jedna referenca |

1. **FINANSIJSKE INFORMACIJE**

Podsećamo ponuđače da je maksimalna raspoloživa vrednost ugovora 13.900,00 EUR.[[2]](#footnote-2)

1. **DODATNE INFORMACIJE**

Pravilo o nacionalnosti

Ponuđači moraju poštovati pravilo o nacionalnosti navedeno u poglavlju 2.3.1 Praktičnog vodiča za nabavke i bespovratna sredstva za spoljne aktivnosti Evropske unije.

Poverljivost

Celokupna procedura evaluacije je poverljiva, u skladu sa pravilima Naručioca o pristupu dokumentima. Odluke evaluatora su zajedničke i donose se na zatvorenim sastancima. Evaluatori se obavezuju na čuvanje tajnosti. Evaluacioni izveštaji i pisana evidencija i dokumentacija su namenjeni samo za zvaničnu upotrebu i sa njima ne smeju biti upoznati ponuđači, niti bilo koja treća strana,osim Naručioca, Evropske komisije, Evropske službe za suzbijanje prevara i Evropskog suda revizora.

Neuspešni/uspešni ponuđači će biti informisani o rezultatima evaluacione procedure u pisanoj formi. Procenjeno vreme za odgovaranje ponuđačima je tri dana od krajnjeg roka za podnošenje tenderskih ponuda.

Kriterijumi za odabir

Ugovor će biti dodeljen onom ponuđaču koji je podneo administrativno i tehnički ispravnu tendersku ponudu i koja nudi najbolji odnos cene i kvaliteta. Tehnička ponuda će nositi 80% poena, a finansijska ponuda 20% prilikom procesa evaluacije.

1. Krajnji rok za podnošenje tenderskih ponuda koje se podnose putem pošte ili kurirske službe je navedeni datum , evidentiran na povratnici, poštanskom žigu ili na potvrdi o uplati. [↑](#footnote-ref-1)
2. U slučaju korisnika iz Srbije potrebno je navesti neto iznos, dok korisnici iz Mađarske treba da navedu neto iznos + PDV. Iznos u nacionalnoj valuti se račua po Inforeuro kursu za mesec u kome je raspisan tender. [↑](#footnote-ref-2)